यदि आप नैचुरल लाइट में बाहर फोटो खिंचवा रही हैं तो मेकअप हल्का ही करें। जैसे आंखों के नीचे कंसीलर पीला इस्तेमाल करें और त्वचा के रंग से मेल खाते हुए फाऊंडेशन का इस्तेमाल करें। उसके बाद ट्रांसलुसैंट पाऊडर डीप करके पीच ब्राऊन स्किन टोन या सॉफ्ट पिंक ब्लशर हल्का-सा लगाएं। आंखों पर भी सॉफ्ट शेड के आई शैडो का इस्तेमाल करें फिर ट्रांसपेरैंट मस्कारा और काजल लगा कर आंखों का मेकअप पूरा करें। आप चाहें तो आईलाइनर से भी अपनी आंखों को डैकोरेट कर सकती हैं। लिप्स पर बेज रंग की लिपस्टिक को नैचुरल ग्लॉस के साथ लगाएं। यह मेकअप आपके व्यक्तित्व को निखारने के साथ-साथ सौम्यता प्रदान करेगा।